**NÁRODNÁ RADA SLOVENSKEJ REPUBLIKY**

**VIII.** **volebné obdobie**

**...**

**NÁVRH**

**ZÁKON**

z .............. 2021,

**ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a o zmene a doplnení ďalších zákonov**

Národná rada Slovenskej republiky sa uzniesla na tomto zákone:

**Čl. I**

Zákon č. 311/2001 Z. z. Zákonník práce v znení zákona č. 165/2002 Z. z., zákona č. 408/2002 Z. z., zákona č. 210/2003 Z. z., zákona č. 461/2003 Z. z., zákona č. 5/2004 Z. z., zákona č. 365/2004 Z. z., zákona č. 82/2005 Z. z., zákona č. 131/2005 Z. z., zákona č. 244/2005 Z. z., zákona č. 570/2005 Z. z., zákona č. 124/2006 Z. z., zákona č. 231/2006 Z. z., zákona č. 348/2007 Z. z., zákona č. 200/2008 Z. z., zákona č. 460/2008 Z. z., zákona č. 49/2009 Z. z., zákona č. 184/2009 Z. z., zákona č. 574/2009 Z. z., zákona č. 543/2010 Z. z., zákona č. 48/2011 Z. z., zákona č. 257/2011 Z. z., zákona č. 406/2011 Z. z., zákona č. 512/2011 Z. z., zákona č. 251/2012 Z. z., zákona č. 252/2012 Z. z., zákona č. 345/2012 Z. z., zákona č. 361/2012 Z. z., nálezu Ústavného súdu Slovenskej republiky č. 233/2013 Z. z., zákona č. 58/2014 Z. z., zákona č. 103/2014 Z. z., zákona č. 183/2014 Z. z., zákona č. 307/2014 Z. z., zákona č. 14/2015 Z. z., zákona č. 61/2015 Z. z., zákona č. 351/2015 Z. z., zákona č. 378/2015 Z. z., zákona č. 440/2015 Z. z., zákona č. 82/2017 Z. z., zákona č. 95/2017 Z. z., zákona č. 335/2017 Z. z., zákona č. 63/2018 Z. z., zákona č. 347/2018 Z. z., zákona č. 376/2018 Z. z., zákona č. 307/2019 Z. z., zákona č. 319/2019 Z. z., zákona č. 375/2019 Z. z., zákona č. 380/2019 Z. z., zákona č. 63/2020 Z. z., zákona č. 66/2020 Z. z., zákona č. 157/2020 Z. z., zákona č. 294/2020 Z. z., zákona č. 326/2020 Z. z. a zákona č. 76/2021 Z. z. sa mení a dopĺňa takto:

1. V § 100 Dovolenka sa dopĺňa nové písmeno d), ktoré znie:

„d) ďalšiu dovolenku.“

1. Za § 107 sa vkladá nový § 107a , ktorý vrátane nadpisu znie:

**Ďalšia dovolenka**

**„§ 107a**

(1) Zamestnávateľ môže poskytnúť zamestnancovi, ktorý sa dal zaočkovať proti ochoreniu COVID-19 spôsobeným koronavírusom SARS-CoV-2 na území Slovenskej republiky (ďalej len „ochorenie COVID-19“), a absolvoval jednu dávku očkovania pri jednodávkovej vakcíne alebo druhú dávku očkovania pri dvojdávkovej vakcíne, ďalšiu dovolenku v rozsahu najmenej jeden deň, najviac však päť dní. Zamestnávateľ musí poskytnúť ďalšiu dovolenku podľa tohto odseku pre všetkých zamestnancov, zaočkovaných proti ochoreniu COVID-19, rovnako.

(2) V prípade potreby opakovania vakcinácie proti ochoreniu COVID-19 sa ustanovenie odseku 1 vzťahuje i na každé ďalšie opakovanie vakcinácie proti ochoreniu COVID-19.“

1. § 138 odsek 2 znie:

„Zamestnávateľ ďalej poskytne zamestnancovi pracovné voľno s náhradou mzdy v sume jeho priemerného zárobku na účasť na darovaní krvi, očkovaní proti ochoreniu COVID-19, aferéze a darovaní ďalších biologických materiálov. Pracovné voľno patrí na nevyhnutne potrebný čas a to za čas cesty na odber alebo na očkovanie a späť a za čas na zotavenie po odbere alebo po očkovaní, pokiaľ tieto skutočnosti zasahujú do pracovného času zamestnanca. Podľa charakteru odberu alebo očkovania a zdravotného stavu darcu alebo očkovaného môže lekár určiť, že čas potrebný na jeho zotavenie sa predlžuje, najviac po dobu zasahujúcu do pracovného času v rámci 96 hodín od nástupu cesty na odber alebo očkovanie. Ak nedôjde k odberu alebo očkovaniu, poskytne sa pracovné voľno s náhradou mzdy v sume jeho priemerného zárobku len za preukázaný nevyhnutne potrebný čas neprítomnosti v práci.“

1. Za § 152b sa vkladá nový § 152c, ktorý vrátane nadpisu znie:

**„§ 152c**

**Očkovanie proti ochoreniu COVID-19**

(1) Zamestnávateľ môže poskytnúť zamestnancovi, ktorý sa dal zaočkovať proti ochoreniu COVID-19, a absolvoval jednu dávku očkovania pri jednodávkovej vakcíne alebo druhú dávku očkovania pri dvojdávkovej vakcíne, jednorazový finančný príspevok za očkovanie najviac v sume 275 eur. Zamestnávateľ musí určiť jednorazový finančný príspevok za očkovanie podľa tohto odseku pre všetkých zamestnancov, zaočkovaných proti ochoreniu COVID-19, rovnako.

(2) V prípade potreby opakovania vakcinácie proti ochoreniu COVID-19 sa ustanovenie odseku 1 vzťahuje i na každé ďalšie opakovanie vakcinácie proti ochoreniu COVID-19.

(3) Na vyplácanie jednorazového finančného príspevku za očkovanie sa primerane vzťahujú ustanovenia o finančnom príspevku na stravovanie.“

**Čl. II**

Zákon č. 281/2015 Z. z. o štátnej službe profesionálnych vojakov a o zmene a doplnení niektorých zákonov v znení zákona č. 378/2015 Z. z., zákona č. 125/2016 Z. z., zákona č. 69/2018 Z. z., zákona č. 107/2018 Z. z., zákona č. 177/2018 Z. z., zákona č. 347/2018 Z. z., zákona č. 35/2019 Z. z., zákona č. 319/2019 Z. z., zákona č. 377/2019 Z. z., zákona č. 477/2019 Z. z., zákona č. 126/2020 Z. z., zákona č. 309/2020 Z. z. a zákona č. 76/2021 Z. z. sa mení a dopĺňa takto:

1. Za § 112 sa vkladá nový § 112a, ktorý vrátane nadpisu znie:

"**§ 112a**

**Ďalšia dovolenka**

(1) Veliteľ môže poskytnúť profesionálnemu vojakovi, ktorý sa dal zaočkovať proti ochoreniu CovidCOVID-19 spôsobeným koronavírusom SARS-CoV-2 na území Slovenskej republiky (ďalej len „ochorenie COVID-19“), a absolvoval jednu dávku očkovania pri jednodávkovej vakcíne alebo druhú dávku očkovania pri dvojdávkovej vakcíne, ďalšiu dovolenku v rozsahu najmenej jeden deň, najviac však päť dní. Veliteľ musí poskytnúť ďalšiu dovolenku podľa tohto odseku pre všetkých jemu podriadených profesionálnych vojakov, zaočkovaných proti ochoreniu COVID-19, rovnako.

(2) V prípade potreby opakovania vakcinácie proti ochoreniu COVID-19 sa ustanovenie odseku 1 vzťahuje i na každé ďalšie opakovanie vakcinácie proti ochoreniu COVID-19.

(3) Na ďalšiu dovolenku sa primerane vzťahujú ustanovenia § 107 až 111.“

1. V § 217 v odseku 1 sa za slová „§ 152b,“ vkladajú slová „§ 152c,“ a veta pokračuje.

**Čl. III**

Zákon č. 55/2017 Z. z. o štátnej službe a o zmene a doplnení niektorých zákonov v znení zákona č. 334/2017 Z. z., zákona č. 63/2018 Z. z., zákona č. 112/2018 Z. z., zákona č. 177/2018 Z. z., zákona č. 318/2018 Z. z., zákona č. 347/2018 Z. z., zákona č. 6/2019 Z. z., zákona č. 35/2019 Z. z., zákona č. 54/2019 Z. z., zákona č. 83/2019 Z. z., nálezu Ústavného súdu Slovenskej republiky č. 90/2019 Z. z., zákona č. 319/2019 Z. z., zákona č. 397/2019 Z. z., zákona č. 470/2019 Z. z., zákona č. 126/2020 Z. z., zákona č. 134/2020 Z. z., zákona č. 423/2020 Z. z. a zákona č. 76/2021 Z.z. sa mení a dopĺňa takto:

1. V § 171 Pôsobnosť Zákonníka práce v odseku 1 sa za slová „§ 152b,“ vkladajú slová „§ 152c,“ a veta pokračuje.

**Čl. IV**

Zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení zákona č. 58/1999 Z. z., zákona č. 181/1999 Z. z., zákona č. 356/1999 Z. z., zákona č. 224/2000 Z. z., zákona č. 464/2000 Z. z., zákona č. 241/2001 Z. z., zákona č. 98/2002 Z. z., zákona č. 328/2002 Z. z., zákona č. 422/2002 Z. z., zákona č. 659/2002 Z. z., zákona č. 212/2003 Z. z., zákona č. 178/2004 Z. z., zákona č. 201/2004 Z. z., zákona č. 365/2004 Z. z., zákona č. 382/2004 Z. z., zákona č. 727/2004 Z. z., zákona č. 732/2004 Z. z., zákona č. 69/2005 Z. z., zákona č. 623/2005 Z. z., zákona č. 342/2007 Z. z., zákona č. 513/2007 Z. z., zákona č. 61/2008 Z. z., zákona č. 278/2008 Z. z., zákona č. 445/2008 Z. z., zákona č. 491/2008 Z. z., zákona č. 70/2009 Z. z., zákona č. 60/2010 Z. z., zákona č. 151/2010 Z. z., zákona č. 543/2010 Z. z., zákona č. 547/2010 Z. z., zákona č. 48/2011 Z. z., zákona č. 79/2012 Z. z., zákona č. 345/2012 Z. z., zákona č. 361/2012 Z. z., zákona č. 80/2013 Z. z., zákona č. 462/2013 Z. z., zákona č. 307/2014 Z. z., zákona č. 406/2015 Z. z., zákona č. 125/2016 Z. z., zákona č. 69/2018 Z. z., zákona č. 177/2018 Z. z., zákona č. 347/2018 Z. z., zákona č. 6/2019 Z. z., zákona č. 319/2019 Z. z., zákona č. 73/2020 Z. z., zákona č. 423/2020 Z. z. a zákona č. 76/2021 Z. z. sa mení a dopĺňa takto:

1. Za § 78 sa vkladá nový § 78a, ktorý znie:

„**§ 78a**

(1) Nadriadený môže poskytnúť policajtovi, ktorý sa dal zaočkovať proti ochoreniu COVID-19 spôsobeným koronavírusom SARS-CoV-2 na území Slovenskej republiky (ďalej len „ochorenie COVID-19“), a absolvoval jednu dávku očkovania pri jednodávkovej vakcíne alebo druhú dávku očkovania pri dvojdávkovej vakcíne, ďalšiu dovolenku v rozsahu najmenej jeden deň, najviac však päť dní. Nadriadený musí poskytnúť ďalšiu dovolenku podľa tohto odseku pre všetkých jemu podriadených policajtov, zaočkovaných proti ochoreniu COVID-19, rovnako.

(2) V prípade potreby opakovania vakcinácie proti ochoreniu COVID-19 sa ustanovenie odseku 1 vzťahuje i na každé ďalšie opakovanie vakcinácie proti ochoreniu COVID-19.

(3) Na ďalšiu dovolenku podľa odseku 1 sa primerane vzťahujú ustanovenia § 73 až 76.“

1. V § 80 Prekážky v štátnej službe z dôvodov všeobecného záujmu v odseku 5 sa doterajšie písmeno c) nahrádza nasledovným novým znením:

„c) za zaočkovanie sa proti ochoreniu COVID-19 služobné voľno za čas cesty na očkovanie, očkovania, cesty späť a zotavenia po očkovaní, pokiaľ tieto skutočnosti zasahujú do času služby v rámci 24 hodín od nástupu cesty na očkovanie. Pokiaľ na cestu na očkovanie, očkovanie a cestu späť nestačí 24 hodín, poskytne sa služobné voľno za preukázaný nevyhnutne potrebný ďalší čas, pokiaľ zasahuje do času služby. Ak k očkovaniu nedôjde, poskytne sa služobné voľno len za preukázaný nevyhnutne potrebný čas neprítomnosti v službe,“

1. V § 80 Prekážky v štátnej službe z dôvodov všeobecného záujmu v odseku 5 sa doterajšie písmená c), d), e), f) označujú ako písmená d), e), f), g).
2. Za § 141c sa vkladá nový § 141d, ktorý vrátane názvu znie:

„**§ 141d**

**Očkovanie proti ochoreniu COVID-19**

Policajtovi môže byť poskytnutý jednorazový finančný príspevok za očkovanie v rozsahu a za podmienok ustanovených osobitným predpisom. 32d)“

Poznámka pod čiarou k odkazu 32d) znie:

„32d) § 152c Zákonníka práce“

**Čl. V**

Zákon č. 315/2001 Z. z. o Hasičskom a záchrannom zbore v znení zákona č. 438/2002 Z. z., zákona č. 666/2002 Z. z., zákona č. 424/2003 Z. z., zákona č. 451/2003 Z. z., zákona č. 462/2003 Z. z., zákona č. 180/2004 Z. z., zákona č. 215/2004 Z. z., zákona č. 365/2004 Z. z., zákona č. 382/2004 Z. z., zákona č. 447/2004 Z. z., zákona č. 729/2004 Z. z., zákona č. 254/2005 Z. z., zákona č. 561/2005 Z. z., zákona č. 404/2006 Z. z., zákona č. 256/2007 Z. z., zákona č. 327/2007 Z. z., zákona č. 330/2007 Z. z., zákona č. 519/2007 Z. z., zákona č. 614/2007 Z. z., zákona č. 445/2008 Z. z., zákona č. 591/2008 Z. z., zákona č. 82/2009 Z. z., zákona č. 199/2009 Z. z., zákona č. 602/2009 Z. z., zákona č. 151/2010 Z. z., zákona č. 543/2010 Z. z., zákona č. 48/2011 Z. z., zákona č. 400/2011 Z. z., zákona č. 345/2012 Z. z., zákona č. 80/2013 Z. z., zákona č. 190/2013 Z. z., zákona č. 37/2014 Z. z., zákona č. 307/2014 Z. z., zákona č. 129/2015 Z. z., zákona č. 375/2015 Z. z., zákona č. 125/2016 Z. z., zákona č. 177/2018 Z. z., zákona č. 347/2018 Z. z., zákona č. 319/2019 Z. z., zákona č. 466/2019 Z. z., zákona č. 73/2020 Z. z. a zákona č. 76/2021 Z. z. sa mení a dopĺňa takto:

1. V § 193 sa za slová „§ 105,“ vkladajú slová „§ 107a,“ a veta pokračuje, a za slová „§ 152b,“ sa vkladajú slová „§ 152c,“ a veta pokračuje.

**Čl. VI**

Zákon č. 35/2019 Z. z. o finančnej správe a o zmene a doplnení niektorých zákonov v znení zákona č. 319/2019 Z. z., zákona č. 126/2020 Z. z., zákona č. 76/2021 Z. z. a zákona č. 186/2021 Z. z. sa mení a dopĺňa takto:

1. Za § 152 sa vkladá nový § 152a, ktorý vrátane názvu znie:

„**§ 152a**

**Ďalšia dovolenka**

(1) Nadriadený môže poskytnúť príslušníkovi finančnej správy, ktorý sa dal zaočkovať proti ochoreniu COVID-19 spôsobeným koronavírusom SARS-CoV-2 na území Slovenskej republiky (ďalej len „ochorenie COVID-19“), a absolvoval jednu dávku očkovania pri jednodávkovej vakcíne alebo druhú dávku očkovania pri dvojdávkovej vakcíne, ďalšiu dovolenku v rozsahu najmenej jeden deň, najviac však päť dní. Nadriadený musí poskytnúť ďalšiu dovolenku podľa tohto odseku pre všetkých jemu podriadených príslušníkov finančnej správy, zaočkovaných proti ochoreniu COVID-19, rovnako.

(2) V prípade potreby opakovania vakcinácie proti ochoreniu COVID-19 sa ustanovenie odseku 1 vzťahuje i na každé ďalšie opakovanie vakcinácie proti ochoreniu COVID-19.

(3) Na ďalšiu dovolenku podľa odseku 1 sa primerane vzťahujú ustanovenia § 147 až 150.“

1. V § 154 Prekážky v štátnej službe z dôvodov všeobecného záujmu v odseku 6 sa doterajšie písmeno c) nahrádza nasledovným novým znením:

„c) zaočkovania sa proti ochoreniu COVID-19 služobné voľno za čas cesty na očkovanie, čas očkovania, cesty späť a zotavenia po očkovaní, ak uvedené skutočnosti zasahujú do času štátnej služby v rámci 24 hodín od nástupu cesty na očkovanie; ak na cestu na očkovanie, očkovanie a na cestu späť nestačí 24 hodín, poskytne sa služobné voľno za preukázaný nevyhnutne potrebný ďalší čas, ak zasahuje do času štátnej služby,“

1. V § 154 Prekážky v štátnej službe z dôvodov všeobecného záujmu v odseku 6 sa doterajšie písmená c), d), e), f) označujú ako písmená d), e), f), g).
2. V § 154 Prekážky v štátnej službe z dôvodov všeobecného záujmu v odseku 7 sa slová „písm. a) alebo písm. b)“ nahrádzajú slovami „písm. a), b) alebo c)“ a veta pokračuje.
3. V § 154 Prekážky v štátnej službe z dôvodov všeobecného záujmu v odseku 7 sa slová „písm. e)“ nahrádzajú slovami „písm. f)“ a veta pokračuje.
4. Za § 220 sa vkladá nový § 220a, ktorý vrátane názvu znie:

„**§ 220a**

**Očkovanie proti ochoreniu COVID-19**

(1) Nadriadený môže poskytnúť príslušníkovi finančnej správy, ktorý sa dal zaočkovať proti ochoreniu COVID-19, a absolvoval jednu dávku očkovania pri jednodávkovej vakcíne alebo druhú dávku očkovania pri dvojdávkovej vakcíne, jednorazový finančný príspevok za očkovanie najviac v sume 275 eur. Nadriadený musí určiť jednorazový finančný príspevok za očkovanie podľa tohto odseku pre všetkých jemu podriadených príslušníkov finančnej správy, zaočkovaných proti ochoreniu COVID-19, rovnako.

(2) V prípade potreby opakovania vakcinácie proti ochoreniu COVID-19 sa ustanovenie odseku 1 vzťahuje i na každé ďalšie opakovanie vakcinácie proti ochoreniu COVID-19.

(3) Na vyplácanie jednorazového finančného príspevku za očkovanie sa primerane vzťahujú ustanovenia o finančnom príspevku na stravovanie.“

**Čl. VII**

**Spoločné ustanovenia**

Tento zákon sa rovnako vzťahuje na všetky osoby, ktoré sa dali zaočkovať proti ochoreniu COVID-19 pred nadobudnutím účinnosti tohto zákona alebo po nadobudnutí jeho účinnosti, ak kedykoľvek po nadobudnutí účinnosti tohto zákona preukážu túto skutočnosť svojmu zamestnávateľovi alebo nadriadenému, podľa osobitného predpisu 1) alebo veliteľovi, podľa osobitného predpisu 2).

Odkaz pod čiarou 1)Zákon č. 73/1998 Z. z., zákon č. 35/2019 Z. z.

Odkaz pod čiarou 2) Zákon č. 281/2015 Z. z.

**Čl. VIII**

Tento zákon nadobúda účinnosť dňom vyhlásenia.